CELEX: 62011TN0580
Language: lt
Date: 2011-11-08 00:00:00
Title: Byla T-580/11: 2011 m. lapkričio 8 d. pareikštas ieškinys byloje McNeil prieš VRDT — Alkalon (NICORONO)

28.1.2012   
            
            
               LT
            
            
               Europos Sąjungos oficialusis leidinys
            
            
               C 25/58
            
         
      2011 m. lapkričio 8 d. pareikštas ieškinys byloje McNeil prieš VRDT — Alkalon (NICORONO)
      
      (Byla T-580/11)
      (2012/C 25/111)
      Kalba, kuria surašytas ieškinys: anglų
      
         Šalys
      
      
         Ieškovė: McNeil AB (Helsingborgas, Švedija), atstovaujama solisitoriaus I. Starr
      
         Atsakovė: Vidaus rinkos derinimo tarnyba (prekių ženklams ir pramoniniam dizainui)
      
         Kita procedūros Apeliacinėje taryboje šalis: Alkalon ApS (Kopenhaga V, Danija)
      
         Reikalavimai
      
      
                  —
               
               
                  Panaikinti 2011 m. rugpjūčio 3 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1582/2010-2,
               
            
                  —
               
               
                  nurodyti atsakovei sumokėti ieškovės dėl šio ieškinio patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      
         Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
      
         Prašomas įregistruoti Bendrijos prekių ženklas: žodinis prekių ženklas NICORONO 5, 10 ir 30 klasių prekėms — Bendrijos prekių ženklo paraiškos Nr. 6654529.
      
         Prekių ženklo ar žymens, kuriuo remtasi per protesto procedūrą, savininkas: ieškovė.
      
         Prekių ženklas ar žymuo, kuriuo remtasi per protesto procedūrą: žodinis Bendrijos prekių ženklas NICORETTE 5, 10 ir 30 klasių prekėms (registracijos Nr. 2190239.
      
         Protestų skyriaus sprendimas: patenkinti protestą.
      
         Apeliacinės tarybos sprendimas: panaikinti ginčijamą sprendimą.
      
         Ieškinio pagrindai: Tarybos reglamento Nr. 207/2009 75 straipsnio, 8 straipsnio 1 dalies b punkto ir 8 straipsnio 5 dalies pažeidimas, nes Apeliacinė taryba bendrai vertindama nepakankamai atsižvelgė į i) nagrinėjamų prekių tapatumą ir tai, kad dėl to lygintini prekių ženklai yra labiau panašūs; ii) aplinkybę, kad vartotojai žodinius prekių ženklus paprastai suvokia bendrai ir skiria ypatingą dėmesį prekių ženklo pradžiai; iii) aplinkybę, kad ieškovės prekių ženklo NICORETTE skiriamieji požymiai sustiprėjo ir jis plačiai įgijo gerą vardą dėl plataus naudojimo.